title: Regulamentul de punere în aplicare (UE) 2018/1929 al Consiliului din 10 decembrie 2018 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  10.12.2018

                  RO

                  Jurnalul Oficial al Uniunii Europene

                  LI 313/1

         REGULAMENTUL DE PUNERE ÎN APLICARE (UE) 2018/1929 AL CONSILIULUI
         din 10 decembrie 2018
         privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Regulamentul (UE) nr. 269/2014.

                     (2)

                     În urma organizării, la 11 noiembrie 2018, a unor așa-numite „alegeri” în așa-numita „Republică Populară Donețk” și în așa-numita „Republică Populară Lugansk”, Consiliul consideră că nouă persoane ar trebui adăugate pe lista persoanelor, entităților și organismelor cărora li se aplică măsuri restrictive, astfel cum figurează în anexa I la Regulamentul (UE) nr. 269/2014.

                     (3)

                     Prin urmare, anexa I la Regulamentul (UE) nr. 269/2014 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Persoanele care figurează pe lista din anexa la prezentul regulament se adaugă pe lista prevăzută în anexa I la Regulamentul (UE) nr. 269/2014.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 decembrie 2018.

                  Pentru Consiliu

                  Președintele

               …

            (1)  JO L 78, 17.3.2014, p. 6.

            ANEXĂ
            Se adaugă următoarele persoane pe lista persoanelor prevăzută în anexa I la Regulamentul (UE) nr. 269/2014:

                           Nume

                           Date de identificare

                           Motive

                           Data includerii pe listă

                           „167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна Позднякова)

                           Data nașterii: 30.3.1982
                           Locul nașterii: Șahti, oblastul Rostov, URSS

                           «Președinte» al «Comisiei electorale centrale» a așa-numitei «Republici Populare Donețk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Donețk», sprijinind și punând în aplicare astfel în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           168.

                           Elena Valerievna KRAVCHENKO/Elena Valeryevna KRAVCHENKO
                           (Елена Валериевна КРАВЧЕНКО)
                           Olena Valeriyivna KRAVCHENKO
                           (Олена Валеріївна Кравченко)

                           Data nașterii: 22.2.1983
                           Locul nașterii: Sverdlovsk (Ekaterinburg), URSS

                           «Președinte» al «Comisiei electorale centrale» a așa-numitei «Republici Populare Lugansk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Lugansk», astfel sprijinind în mod activ acțiuni și punând în aplicare în mod activ politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           169.

                           Leonid Ivanovich PASECHNIK
                           (Леонид Иванович ПАСЕЧНИК)
                           Leonid Ivanovych PASICHNYK
                           (Леонід Іванович ПАСІЧНИК)

                           Data nașterii: 15.3.1970
                           Locul nașterii: Voroșilovgrad – Lugansk, oblastul Voroșilovgrad, RSS Ucraineană

                           «Conducător ales» al așa-numitei «Republici Populare Lugansk». Prin asumarea acestei calități și prin acțiunile întreprinse în temeiul acesteia, a sprijinit și a pus în aplicare în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           170.

                           Vladimir Anatolievich BIDYOVKA/Vladimir Anatolievich BIDEVKA
                           (Владимир Анатольевич БИДЁВКА)
                           Volodymyr Anatoliyovych BIDIOVKA
                           (Володимир Анатолійович БІДЬОВКА)

                           Data nașterii: 7.3.1981
                           Locul nașterii: Makiivka – oblastul Donețk

                           «Președinte» al așa-numitului «Consiliu Popular» al așa-numitei «Republici Populare Donețk». Prin asumarea acestei calități și prin acțiunile întreprinse în temeiul acesteia, a sprijinit și a pus în aplicare în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           171.

                           Denis Nikolaevich MIROSHNICHENKO
                           (Денис Николаевич МИРОШНИЧЕНКО)

                           Data nașterii: 8.12.1987
                           Locul nașterii: Lugansk

                           «Președinte» al așa-numitului «Consiliu Popular» al așa-numitei «Republici Populare Lugansk». Prin asumarea acestei calități și prin acțiunile întreprinse în temeiul acesteia, a sprijinit și a pus în aplicare în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           172.

                           Aleksey Alekseevich NAYDENKO
                           (Алексей Алексеевич Найденко)
                           Oleksii Oleksiyovych NAYDENKO
                           (Олексій Олексійович Найденко)

                           Data nașterii: 2.6.1980
                           Locul nașterii: Donețk

                           «Vicepreședinte» al «Comisiei electorale centrale» a așa-numitei «Republici Populare Donețk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Donețk», sprijinind și punând în aplicare astfel în mod activ politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           173.

                           Vladimir Yurievich VYSOTSKIY
                           (Владимир Юрьевич Высоцкий)
                           Volodymyr Yuriyovych VYSOTSKYI
                           (Володимир Юрійович Висоцький)

                           Data nașterii: 7.4.1985
                           Locul nașterii: Republica Autonomă Crimeea

                           «Secretar» al «Comisiei electorale centrale» a așa-numitei «Republici Populare Donețk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Donețk», sprijinind și punând în aplicare astfel în mod activ politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           174.

                           Maksim Aleksandrovich SVIDCHENKO
                           (Максим Александрович СВИДЧЕНКО)
                           Maksym Oleksandrovych SVIDCHENKO
                           Максим Олександрович СВІДЧЕНКО

                           Data nașterii: 6.4.1978

                           «Vicepreședinte» al «Comisiei electorale centrale» a așa-numitei «Republici Populare Lugansk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Lugansk», sprijinind și punând în aplicare astfel în mod activ politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018

                           175.

                           Ekaterina Vasilyevna TERESHCHENKO/Ekaterina Vasilievna TERESHCHENKO
                           (Екатерина Васильевна ТЕРЕЩЕНКО)
                           Kateryna Vasylivna TERESHCHENKO
                           (Катерина Василівна ТЕРЕЩЕНКО)

                           Data nașterii: 31.5.1986

                           «Secretar» al «Comisiei electorale centrale» a așa-numitei «Republici Populare Lugansk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Lugansk», sprijinind și punând în aplicare astfel în mod activ politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           10.12.2018”


title: Regulamentul de punere în aplicare (UE) 2019/24 al Consiliului din 8 ianuarie 2019 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2018/1071

text:
                  9.1.2019

                  RO

                  Jurnalul Oficial al Uniunii Europene

                  L 6/2

         REGULAMENTUL DE PUNERE ÎN APLICARE (UE) 2019/24 AL CONSILIULUI
         din 8 ianuarie 2019
         privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2018/1071
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 30 iulie 2018, Consiliul a adoptat Regulamentul de punere în aplicare (UE) 2018/1071 (2) privind punerea în aplicare a articolului 2 alineatul (3) din Regulamentul (CE) nr. 2580/2001 și care stabilește o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

                     (2)

                     Consiliul a comunicat, în măsura posibilă, tuturor persoanelor, grupurilor și entităților expuneri de motive care explică de ce au fost incluse pe listă.

                     (3)

                     Prin intermediul unui aviz publicat în Jurnalul Oficial al Uniunii Europene, Consiliul a informat persoanele, grupurile și entitățile incluse pe listă cu privire la faptul că a decis menținerea lor pe listă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere de motive a Consiliului pentru includerea lor pe listă, în cazul în care nu le fusese deja comunicată o astfel de expunere de motive.

                     (4)

                     Consiliul a revizuit lista, în conformitate cu articolul 2 alineatul (3) din Regulamentul (CE) nr. 2580/2001. La efectuarea revizuirii respective, Consiliul a ținut seama de observațiile transmise de cei vizați, precum și de informațiile actualizate primite din partea autorităților naționale competente privind statutul la nivel național al persoanelor și entităților incluse pe listă.

                     (5)

                     Consiliul s-a asigurat că autorități competente, astfel cum sunt menționate la articolul 1 alineatul (4) din Poziția comună 2001/931/PESC (3), au adoptat decizii referitoare la toate persoanele, grupurile și entitățile ca urmare a implicării acestora în acte de terorism în sensul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în Regulamentul (CE) nr. 2580/2001.

                     (6)

                     Consiliul a ajuns la concluzia că alte două persoane și o entitate au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC și că o autoritate competentă, în sensul articolului 1 alineatul (4) din respectiva poziție comună, a luat o decizie referitoare la acestea. De asemenea, Consiliul a stabilit că persoanelor și entității respective ar trebui să li se aplice măsurile restrictive specifice prevăzute în Regulamentul (CE) nr. 2580/2001.

                     (7)

                     Lista ar trebui să fie actualizată în mod corespunzător, iar Regulamentul de punere în aplicare (UE) 2018/1071 ar trebui să fie abrogat,

               ADOPTĂ PREZENTUL REGULAMENT:

            Articolul 1
            Lista prevăzută la articolul 2 alineatul (3) din Regulamentul (CE) nr. 2580/2001 figurează în anexa la prezentul regulament.

            Articolul 2
            Regulamentul de punere în aplicare (UE) 2018/1071 se abrogă.

            Articolul 3
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 ianuarie 2019.

                  Pentru Consiliu

                  Președintele

               G. CIAMBA

            (1)  JO L 344, 28.12.2001, p. 70.

            (2)  Regulamentul de punere în aplicare (UE) 2018/1071 al Consiliului din 30 iulie 2018 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2018/468 (JO L 194, 31.7.2018, p. 23).

            (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

            ANEXĂ
            Lista persoanelor, grupurilor și entităților menționate la articolul 1
            I.   PERSOANE

                        1.

                        ABDOLLAHI Hamed (alias Mustafa Abdullahi), născut la 11.8.1960 în Iran. Numărul pașaportului: D9004878.

                        2.

                        AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                        3.

                        AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                        4.

                        ARBABSIAR Manssor (alias Mansour Arbabsiar), născut la 6.3.1955 sau 15.3.1955 în Iran. Cetățean iranian și cetățean al SUA. Numărul pașaportului: C2002515 (Iran); numărul pașaportului: 477845448 (SUA). Carte de identitate națională nr.: 07442833, data expirării: 15.3.2016 (permis de conducere eliberat în SUA).

                        5.

                        ASADI Assadollah, născut la 22.12.1971 la Teheran (Iran), cetățean iranian. Numărul pașaportului diplomatic iranian: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos).

                        7.

                        EL HAJJ, Hassan Hassan, născut la 22.3.1988 la Zaghdraiya, Sidon, Liban, cetățean canadian. Numărul pașaportului: JX446643 (Canada).

                        8.

                        HASHEMI MOGHADAM Saeid, născut la 6.8.1962 la Teheran (Iran), cetățean iranian. Numărul pașaportului: D9016290, valabil până la 4.2.2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Liban, născut în 1963 în Liban, cetățean libanez.

                        10.

                        MELIAD, Farah, născut la 5.11.1980 la Sydney (Australia), cetățean australian. Numărul pașaportului: M2719127 (Australia).

                        11.

                        MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, numărul pașaportului: 488555.

                        12.

                        ȘANLI, Dalokay (alias Sinan), născut la 13.10.1976 la Pülümür (Turcia).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran; (2) Baza militară Mehran, provincia Ilam, Iran.

                        14.

                        SHAKURI Ali Gholam, născut aproximativ în 1965 la Teheran, Iran.

                        15.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11.3.1957 în Iran. Cetățean iranian. Numărul pașaportului: 008827 (pașaport diplomatic iranian), eliberat în 1999. Titlu: general-maior.

                  II.   GRUPURI ȘI ENTITĂȚI

                        1.

                        „Abu Nidal Organisation” („Organizația Abu Nidal”) – „ANO” [alias „Fatah Revolutionary Council” („Consiliul Revoluționar Fatah”), alias „Arab Revolutionary Brigades” („Brigăzile Revoluționare Arabe”), alias „Black September” („Septembrie Negru”), alias „Revolutionary Organisation of Socialist Muslims” („Organizația Revoluționară a Musulmanilor Socialiști”)].

                        2.

                        „Al-Aqsa Martyrs' Brigade” („Brigada Martirilor Al-Aqsa”).

                        3.

                        „Al-Aqsa e.V.”.

                        4.

                        „Babbar Khalsa”.

                        5.

                        „Communist Party of the Philippines” („Partidul Comunist din Filipine”), inclusiv „New People's Army” („Noua Armată Populară”) – „NAP”, Filipine.

                        6.

                        Directorate for Internal Security of the Iranian Ministry for Intelligence and Security (Direcția pentru securitate internă a Ministerului iranian pentru Informații și Securitate).

                        7.

                        „Gama'a al-Islamiyya” (alias „Al-Gama'a al-Islamiyya”) [„Islamic Group” („Grupul Islamic”) – „IG” („GI”)].

                        8.

                        „İslami Büyük Doğu Akıncılar Cephesi” – „IBDA-C” [„Great Islamic Eastern Warriors Front” („Marele Front de Est Islamic al Războinicilor”)].

                        9.

                        „Hamas”, inclusiv „Hamas-Izz al-Din al-Qassem”.

                        10.

                        „Hizballah Military Wing” („Aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                        11.

                        „Hizbul Mujahideen” – „HM”.

                        12.

                        „Khalistan Zindabad Force” („Forța Khalistan Zindabad”) – „KZF”.

                        13.

                        „Kurdistan Workers' Party” („Partidul Muncitoresc din Kurdistan”) – „PKK” (alias „KADEK”, alias „KONGRA-GEL”).

                        14.

                        „Liberation Tigers of Tamil Eelam” („Tigrii Eliberării din Tamil Eelam”) – „LTTE”.

                        15.

                        „Ejército de Liberación Nacional” („Armata de Eliberare Națională”).

                        16.

                        „Palestinian Islamic Jihad” („Jihadul Islamic Palestinian”) – „PIJ”.

                        17.

                        „Popular Front for the Liberation of Palestine” („Frontul Popular pentru Eliberarea Palestinei”) – „PFLP”.

                        18.

                        „Popular Front for the Liberation of Palestine” – „General Command” („Frontul Popular pentru Eliberarea Palestinei – Comandamentul General”) [alias „PFLP” – „General Command” („FPEP” – „Comandamentul General”)].

                        19.

                        „Devrimci Halk Kurtuluș Partisi-Cephesi” – „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                        20.

                        „Sendero Luminoso” („Calea Luminoasă”) – „SL”.

                        21.

                        „Teyrbazen Azadiya Kurdistan” – „TAK” [alias „Kurdistan Freedom Falcons” („Șoimii Eliberării din Kurdistan”), alias „Kurdistan Freedom Hawks” („Vulturii Eliberării din Kurdistan”)].


title: Regulamentul de punere în aplicare (UE) 2019/51 al Comisiei din 11 ianuarie 2019 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  14.1.2019

                  RO

                  Jurnalul Oficial al Uniunii Europene

                  L 10/60

         REGULAMENTUL DE PUNERE ÎN APLICARE (UE) 2019/51 AL COMISIEI
         din 11 ianuarie 2019
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și a resurselor economice care se aflau în afara Irakului la data de 22 mai 2003.

                     (2)

                     La 8 ianuarie 2019, Comitetul pentru sancțiuni al Consiliului de Securitate al Organizației Națiunilor Unite a hotărât să elimine trei mențiuni de pe lista persoanelor sau a entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 ianuarie 2019.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 169, 8.7.2003, p. 6.

            ANEXĂ
            În anexa III la Regulamentul (CE) nr. 1210/2003, se elimină următoarele mențiuni:

                        „42.

                        GENERAL ESTABLISHMENT FOR DESIGNS AND RESEARCH. Adresa: P.O. Box 6061, Aamiriya, 7 Nisan, Aamiriya, Iraq.”;

                        „126.

                        STATE ENTERPRISE FOR ALUMINUM SEMI PRODUCTS. Adresa: P.O. Box 38, Nasiriyah, Iraq.”;

                        „130.

                        STATE ENTERPRISE FOR CABLES AND WIRES (alias STATE CABLES AND WIRES ENTERPRISE). Adresa: P.O. Box 44, Nassiriyah, Iraq.”


title: Regulamentul de punere în aplicare (UE) 2019/49 al Comisiei din 4 ianuarie 2019 privind autorizarea substanțelor selenit de sodiu, selenit de sodiu granulat învelit și zinc-L-selenometionină ca aditivi în hrana tuturor speciilor de animale (Text cu relevanță pentru SEE.)

text:
                  14.1.2019

                  RO

                  Jurnalul Oficial al Uniunii Europene

                  L 10/2

         REGULAMENTUL DE PUNERE ÎN APLICARE (UE) 2019/49 AL COMISIEI
         din 4 ianuarie 2019
         privind autorizarea substanțelor selenit de sodiu, selenit de sodiu granulat învelit și zinc-L-selenometionină ca aditivi în hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                     (2)

                     Selenitul de sodiu a fost autorizat fără limită de timp ca aditiv în hrana tuturor speciilor de animale, în conformitate cu Directiva 70/524/CEE. Această substanță a fost ulterior înscrisă în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                     (3)

                     În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, a fost depusă o cerere pentru reevaluarea selenitului de sodiu ca aditiv în hrana tuturor speciilor de animale. În cadrul reevaluării, a fost depusă, de asemenea, o cerere referitoare la o formă de selenit de sodiu granulat învelit.

                     (4)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a zinc-L-selenometioninei ca aditiv pentru hrana tuturor speciilor de animale.

                     (5)

                     Solicitanții au cerut ca substanțele selenit de sodiu, selenit de sodiu granulat învelit și zinc-L-selenometionină să fie clasificate în categoria „aditivi nutriționali”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                     (6)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 20 octombrie 2015 (3), 28 ianuarie 2016 (4), 8 martie 2016 (5) și 20 februarie 2018 (6) că, în condițiile de utilizare propuse, selenitul de sodiu, selenitul de sodiu granulat învelit și zinc-L-selenometionina nu au un efect nociv asupra sănătății animale, a sănătății umane sau a mediului. În ceea ce privește limitarea suplimentării cu seleniu organic stabilită pentru alți compuși organici de seleniu, autoritatea a concluzionat că aceasta ar trebui să se aplice și în cazul zinc-L-selenometioninei. Mai mult, autoritatea a concluzionat că substanțele selenit de sodiu, selenit de sodiu granulat învelit și zinc-L-selenometionină pot fi considerate drept surse eficiente de seleniu pentru toate speciile de animale. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, rapoartele privind metoda de analiză a aditivilor destinați hranei animalelor, transmise de laboratorul de referință înființat prin Regulamentul (CE) nr. 1831/2003.

                     (7)

                     Evaluarea selenitului de sodiu, a selenitului de sodiu granulat învelit și a zinc-L-selenometioninei arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003.

                     (8)

                     Deoarece nu există motive legate de siguranță care să impună aplicarea imediată a modificărilor condițiilor de autorizare a substanței selenit de sodiu, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizare
            Substanțele specificate în anexă, aparținând categoriei „aditivi nutriționali” și grupei funcționale „compuși de oligoelemente”, sunt autorizate ca aditivi în hrana animalelor în condițiile prevăzute în anexa respectivă.

            Articolul 2
            Măsuri tranzitorii

               (1)   Selenitul de sodiu specificat în anexă și preamestecurile care conțin această substanță, care sunt produse și etichetate înainte de 3 august 2019, în conformitate cu normele aplicabile înainte de 3 februarie 2019, pot fi în continuare introduse pe piață și utilizate până la epuizarea stocurilor existente.

               (2)   Materiile prime destinate hranei animalelor și hrana combinată pentru animale care conțin selenit de sodiu și care sunt produse și etichetate înainte de 3 februarie 2020, în conformitate cu normele aplicabile înainte de 3 februarie 2019 pot fi în continuare introduse pe piață și utilizate până la epuizarea stocurilor existente, în cazul în care sunt destinate animalelor de la care se obțin produse alimentare.

               (3)   Materiile prime destinate hranei animalelor și hrana combinată pentru animale care conțin selenit de sodiu, care sunt produse și etichetate înainte de 3 februarie 2021, în conformitate cu normele aplicabile înainte de 3 februarie 2019, pot fi în continuare introduse pe piață și utilizate până la epuizarea stocurilor existente, în cazul în care sunt destinate animalelor de la care nu se obțin produse alimentare.

            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

            (3)  EFSA Journal 2015;13(11):4271.

            (4)  EFSA Journal 2016;14(2):4398.

            (5)  EFSA Journal 2016;14(3):4442.

            (6)  EFSA Journal 2018;16(3):5197.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte provizioane

                        Sfârșitul perioadei de autorizare

                        Conținut de seleniu în mg/kg de hrană completă pentru animale cu un conținut de umiditate de 12 %

                           Categoria aditivi nutriționali. Grupa funcțională: compuși de oligoelemente

                        3b801

                        Selenit de sodiu

                           Caracteristicile aditivului

                        Selenit de sodiu, sub formă de pulbere, cu un conținut minim de 45 % seleniu

                           Caracterizarea substanței active

                        Selenit de sodiu
                        Formula chimică: Na2SeO3

                        Număr CAS: 10102-18-8
                        Număr Einecs: 233-267-9

                           Metoda analitică
                            (1)

                        Pentru caracterizarea selenitului de sodiu:

                                    —

                                    Titrimetrie – monografie din Farmacopeea Europeană 01/2008:1677; și/sau

                                    —

                                    Gravimetrie

                              Pentru cuantificarea sodiului total în selenitul de sodiu:

                                    —

                                    Spectrometrie de absorbție atomică (AAS) - EN ISO 6869:2000; sau

                                    —

                                    Spectrometrie cu emisie atomică cu plasmă cuplată inductiv, (ICP-AES) – EN:15510:2007

                              Pentru determinarea seleniului total în preamestecuri, furajele combinate și materiile prime pentru furaje:

                                    —

                                    spectrometrie de absorbție atomică cu generare de hidruri (HGAAS) după digestie cu microunde EN 16159:2012

                        Toate speciile

                        —

                        0,50 (total)

                                    1.

                                    Selenitul de sodiu poate fi introdus pe piață și utilizat ca aditiv care constă într-un preparat.

                                    2.

                                    Aditivul se adaugă în hrana pentru animale sub formă de preamestec.

                                    3.

                                    Pentru utilizatorii aditivului și ai preamestecului, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare, de contact cu pielea sau cu ochii. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecul se utilizează purtând echipament individual de protecție adecvat.

                        3 februarie 2029

                        3b802

                        Selenit de sodiu granulat învelit

                           Caracteristicile aditivului

                        Preparat granulat învelit cu selenit de sodiu cu

                                    —

                                    un conținut de seleniu 1 %-4,5 %; și

                                    —

                                    agenți de învelire și de dispersie [monolaurat de polioxietilenă (20) sorbitan (E432), ricinoleat de glicerol polietilenglicol (E484), polietilenglicol 300, sorbitol (420ii) sau maltodextrină]: < 5 %;
                                    și

                                    —

                                    agenți de granulare (carbonat de calciu și magneziu, carbonat de calciu, știuleți de porumb) până la 100 % g/g.

                              Particule < 50 μm: sub 5 %

                           Caracterizarea substanței active

                        Selenit de sodiu
                        Formula chimică: Na2SeO3

                        Număr CAS: 10102-18-8
                        Număr Einecs: 233-267-9

                           Metoda analitică
                            (1)

                        Pentru determinarea seleniului total în aditivul pentru hrana animalelor (preparat granulat sub formă de peliculă):

                                    —

                                    Spectrometrie cu emisie atomică cu plasmă cuplată inductiv (ICP-AES); sau

                                    —

                                    spectrometrie de masă cu plasmă asociate cu cuplaj inductiv (ICP-MS).

                              Pentru determinarea sodiului total în aditivul pentru hrana animalelor (preparat granulat sub formă de peliculă):

                                    —

                                    Spectrometrie de absorbție atomică (AAS) – EN ISO 6869:2000; sau

                                    —

                                    Spectrometrie cu emisie atomică cu plasmă cuplată inductiv, (ICP-AES) – EN:15510:2007

                              Pentru determinarea seleniului total în preamestecuri, furajele combinate și materiile prime pentru furaje:

                                    —

                                    spectrometrie de absorbție atomică cu generare de hidruri (HGAAS) după digestie cu microunde EN 16159:2012

                        Toate speciile

                        —

                        0,50 (total)

                                    1.

                                    Aditivul se adaugă în hrana pentru animale sub formă de preamestec.

                                    2.

                                    Pentru utilizatorii aditivului și ai preamestecului, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare, de contact cu pielea sau cu ochii. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecul se utilizează purtând echipament individual de protecție adecvat.

                        3 februarie 2029

                        3b818

                        —

                        Zinc-L-selenometionină

                           Caracteristicile aditivului

                        Pregătirea zinc-L-selenometioninei solide cu un conținut de seleniu 1-2 g/kg

                           Caracterizarea substanței active

                        Seleniu organic sub formă de L-selenometionină de zinc
                        Formula chimică: C5H10ClNO2SeZn
                        Pudră cristalină cu

                                    L-selenometionină > 62 %;

                                    seleniu > 24,5 %;

                                    zinc > 19 %; și

                                    clorură > 20 %

                           Metoda analitică
                            (1)

                        Pentru determinarea selenometioninei în aditivul pentru hrana animalelor:

                                    —

                                    cromatografie lichidă de înaltă performanță cu detectare cu fluorescență (HPLC-FLD).

                              Pentru determinarea seleniului total în aditivul pentru hrana animalelor:

                                    —

                                    spectrometrie de emisie atomică cu plasmă cuplată inductiv (ICP-AES); sau

                                    —

                                    spectrometrie de masă cu plasmă asociate cu cuplaj inductiv (ICP-MS)

                              Pentru determinarea seleniului total în preamestecuri, furajele combinate și materiile prime pentru furaje:

                                    —

                                    spectrometrie de absorbție atomică cu generare de hidruri (HGAAS) după digestie cu microunde – EN 16159

                              Pentru determinarea zincului total în aditivul pentru hrana animalelor:

                                    —

                                    spectrometrie cu emisie atomică cu plasmă cuplată inductiv (ICP-AES) – EN 15510; sau

                                    —

                                    spectrometrie cu emisie atomică cu plasmă cuplată inductiv (ICP-AES) după digestia sub presiune – EN 15621

                        Toate speciile

                        —

                        0,50 (total)

                                    1.

                                    Aditivul se adaugă în hrana pentru animale sub formă de preamestec.

                                    2.

                                    Pentru utilizatorii aditivului și ai preamestecului, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare, de contact cu pielea sau cu ochii. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecul se utilizează purtând echipament individual de protecție adecvat.

                                    3.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    4.

                                    Suplimentarea maximă cu seleniu organic:
                                    0,20 mg Se/kg de hrană completă pentru animale cu un conținut de umiditate de 12 %.

                        3 februarie 2029

               (1)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2019/110 al Comisiei din 24 ianuarie 2019 de autorizare a unei prelungiri a utilizării uleiului din semințe de Allanblackia ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  25.1.2019

                  RO

                  Jurnalul Oficial al Uniunii Europene

                  L 23/11

         REGULAMENTUL DE PUNERE ÎN APLICARE (UE) 2019/110 AL COMISIEI
         din 24 ianuarie 2019
         de autorizare a unei prelungiri a utilizării uleiului din semințe de Allanblackia ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) de stabilire a listei cu alimente noi autorizate a Uniunii.

                     (3)

                     În temeiul articolului 12 din Regulamentul (UE) 2015/2283, Comisia trebuie să prezinte un proiect de act de punere în aplicare de autorizare a introducerii pe piața Uniunii a unui aliment nou și de actualizare a listei Uniunii.

                     (4)

                     Decizia 2008/559/CE a Comisiei (3) a autorizat, în conformitate cu Regulamentul (CE) nr. 258/97 al Parlamentului European și al Consiliului (4) și în urma avizului Autorității Europene pentru Siguranța Alimentară (denumită în continuare „autoritatea”) (5), introducerea pe piață a uleiului din semințe de Allanblackia ca aliment nou pentru a fi utilizat în grăsimi galbene tartinabile și în produse tartinabile pe bază de smântână.

                     (5)

                     La data de 22 septembrie 2014, societatea Unilever NV/Unilever PLC a înaintat o cerere către autoritatea competentă din Țările de Jos în conformitate cu articolul 4 din Regulamentul (CE) nr. 258/97 pentru o extindere a utilizării și pentru nivelurile de utilizare ale uleiului din semințe de Allanblackia. Cererea a solicitat extinderea utilizării uleiului din semințe de Allanblackia la o categorie alimentară suplimentară, anume amestecuri de uleiuri vegetale și lapte, și creșterea nivelurilor maxime de utilizare ale uleiului din semințe de Allanblackia pentru categoriile alimentare deja autorizate prin Decizia 2008/559/CE. Cererea a solicitat de asemenea modificarea specificațiilor uleiului din semințe de Allanblackia, în special în ceea ce privește: simplificarea indicației privind cantitățile mici din acizii grași saturați: acid lauric, acid miristic și acid palmitic la un singur parametru combinat (C12:0 – C14:0 – C16:0); omiterea indicației privind cantitățile mici (fiecare sub 1 %) de acid palmitoleic și acid arahidic și includerea de acizi grași polinesaturați (PUFA); omiterea indicației indicelui de iod; creșterea limitelor maxime pentru acizi grași trans (TFA) (de la ≤ 0,5 % la ≤ 1 %); creșterea limitelor maxime pentru indicele de peroxid (de la ≤ 0,8 la ≤ 1,0 meq/kg); creșterea limitelor maxime pentru substanța nesaponificabilă (de la ≤ 0,1 % la ≤ 1 %). Autoritatea nu are nicio preocupare legată de siguranță referitoare la modificările propuse pentru parametrii de specificație.

                     (6)

                     La 13 decembrie 2017, autoritatea competentă din Țările de Jos a emis raportul său de evaluare inițială. În respectivul raport, ea a concluzionat că extinderea utilizărilor și nivelurile maxime propuse de utilizare a uleiului din semințe de Allanblackia și modificarea specificațiilor uleiului din semințe de Allanblackia îndeplinesc criteriile privind alimentele noi prevăzute la articolul 3 alineatul (1) din Regulamentul (CE) nr. 258/97.

                     (7)

                     În conformitate cu articolul 35 alineatul (1) din Regulamentul (UE) 2015/2283, orice cerere de introducere pe piață pe teritoriul Uniunii a unui aliment nou prezentată unui stat membru în conformitate cu articolul 4 din Regulamentul (CE) nr. 258/97 și care nu a făcut obiectul unei decizii finale înainte de data de 1 ianuarie 2018 beneficiază de același tratament ca și o cerere introdusă în conformitate cu Regulamentul (UE) 2015/2283.

                     (8)

                     Cererea de extindere a utilizării uleiului din semințe de Allanblackia a fost prezentată unui stat membru în conformitate cu articolul 4 din Regulamentul (CE) nr. 258/97; cererea îndeplinește, de asemenea, cerințele prevăzute în Regulamentul (UE) 2015/2283.

                     (9)

                     În conformitate cu articolul 10 alineatul (3) din Regulamentul (UE) 2015/2283, Comisia a consultat autoritatea la 25 aprilie 2018, solicitând acesteia să furnizeze un aviz științific prin efectuarea unei evaluări a uleiului din semințe de Allanblackia ca aliment nou.

                     (10)

                     La data de 27 iunie 2018, autoritatea a adoptat Avizul științific privind siguranța uleiului din semințe de Allanblackia pentru utilizări extinse în amestecuri de uleiuri vegetale și lapte și în grăsimi galbene tartinabile și în produse tartinabile pe bază de smântână, în proporție de până la 30 % (g/g) (6) [Scientific Opinion on the safety of Allanblackia seed oil for extended uses in mixtures of vegetable oils and milk and in yellow fat and cream based spreads up to 30 % (w/w)], astfel cum a fost cerut de solicitant. Respectivul aviz respectă cerințele de la articolul 11 din Regulamentul (UE) 2015/2283. Amestecurile de uleiuri vegetale și lapte se încadrează în categoria alimentară: Produse analoge lactatelor, inclusiv preparate de albire a băuturilor.

                     (11)

                     Avizul autorității oferă suficiente motive pentru a se stabili că uleiul din semințe de Allanblackia, cu specificațiile modificate, în cadrul utilizărilor și nivelurilor de utilizare propuse, respectă dispozițiile de la articolul 12 alineatul (1) din Regulamentul (UE) 2015/2283.

                     (12)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Rubrica din lista cu alimente noi autorizate a Uniunii, stabilită prin Regulamentul de punere în aplicare (UE) 2017/2470, referitoare la substanța ulei din semințe de Allanblackia, se modifică în conformitate cu anexa la prezentul regulament.

               (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Decizia 2008/559/CE a Comisiei din 27 iunie 2008 de autorizare a introducerii pe piață a uleiului din semințe de Allanblackia ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului (JO L 180, 9.7.2008, p. 20).

            (4)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (5)  Grupul EFSA pentru produse dietetice, nutriție și alergii, 2007. Siguranța uleiului din semințe de Allanblackia destinat utilizării în grăsimi galbene tartinabile și în produse tartinabile pe bază de smântână (Safety of Allanblackia seed oil for use in yellow fat and cream based spreads), EFSA Journal (2007) 580, 1-10.

            (6)  EFSA Journal 2018; 16(8):5362.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        Rubrica referitoare la „Ulei din semințe de Allanblackia” din tabelul 1 (Alimente noi autorizate) se înlocuiește cu următorul text:

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    „Ulei din semințe de Allanblackia

                                       Categorie specifică de alimente

                                       Niveluri maxime

                                    Denumirea alimentului nou de pe eticheta produselor alimentare care îl conțin este «Ulei din semințe de Allanblackia»”

                                    Grăsimi galbene tartinabile și produse tartinabile pe bază de smântână

                                    30 g/100 g

                                    Amestecuri de uleiuri vegetale (*) și lapte (care se încadrează în categoria alimentară: Produse analoge lactatelor, inclusiv preparate de albire a băuturilor)

                                    30 g/100 g

                                                (*)

                                                Cu excepția uleiurilor de măsline și a uleiurilor din turte de măsline, astfel cum sunt definite în partea VIII din anexa VII la Regulamentul (UE) nr. 1308/2013

                        2.

                        Rubrica referitoare la „Ulei din semințe de Allanblackia” din tabelul 2 (Specificații) se înlocuiește cu următorul text:

                                    Alimente noi autorizate

                                    Specificații

                                    „Ulei din semințe de Allanblackia

                                       Descriere/Definiție:

                                    Uleiul din semințe de Allanblackia se obține din semințe din următoarele specii de Allanblackia: A. floribunda (sinonim cu A. parviflora) și A. stuhlmannii.

                                       Compoziția acizilor grași (ca % din acizii grași totali):

                                    Acid lauric – Acid miristic – Acid palmitic (C12:0 – C14:0 – C16:0): suma acestor acizi < 4,0 %
                                    Acid stearic (C18:0): 45-58 %
                                    Acid oleic (C18:1): 40-51 %
                                    Acizi grași polinesaturați (PUFA): < 2 %

                                       Caracteristici:

                                    Acizi grași liberi: maxim 0,1 % din acizii grași totali
                                    Acizi grași trans: maxim 1,0 % din acizii grași totali
                                    Indice de peroxid: maxim 1,0 meq/kg
                                    Substanță nesaponificabilă: maxim 1,0 % (g/g) din ulei
                                    Indice de saponificare: 185-198 mg KOH/g”


title: Regulamentul de punere în aplicare (UE) 2019/108 al Comisiei din 24 ianuarie 2019 de autorizare a modificării specificațiilor ingredientului alimentar nou „extract lipidic obținut din krillul antarctic (Euphausia superba)”, în temeiul Regulamentului (UE) 2015/2283 al Parlamentului European și al Consiliului, și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  25.1.2019

                  RO

                  Jurnalul Oficial al Uniunii Europene

                  L 23/4

         REGULAMENTUL DE PUNERE ÎN APLICARE (UE) 2019/108 AL COMISIEI
         din 24 ianuarie 2019
         de autorizare a modificării specificațiilor ingredientului alimentar nou „extract lipidic obținut din krillul antarctic (Euphausia superba)”, în temeiul Regulamentului (UE) 2015/2283 al Parlamentului European și al Consiliului, și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) de stabilire a listei cu alimente noi a Uniunii.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou, precum și cu privire la actualizarea listei Uniunii.

                     (4)

                     Prin Decizia 2009/752/CE a Comisiei (3), s-a autorizat, în conformitate cu Regulamentul (CE) nr. 258/97 al Parlamentului European și al Consiliului (4), introducerea pe piață a extractului lipidic obținut din krillul antarctic (Euphausia superba) ca ingredient alimentar nou destinat utilizării în anumite alimente și produse alimentare. În decizia respectivă, nivelul maxim de fosfolipide a fost stabilit la 50 %.

                     (5)

                     Prin Decizia de punere în aplicare (UE) 2016/598 a Comisiei (5), s-a autorizat, în conformitate cu Regulamentul (CE) nr. 258/97 al Parlamentului European și al Consiliului, extinderea domeniului de utilizare al extractului lipidic obținut din krillul antarctic (Euphausia superba) ca ingredient alimentar nou destinat utilizării în suplimente alimentare. În decizia respectivă, nivelul minim de fosfolipide a fost stabilit la 35 %.

                     (6)

                     Ingredientul alimentar nou „ulei de krill antarctic din specia Euphausia superba bogat în fosfolipide” a fost autorizat de autoritățile competente finlandeze pentru a fi utilizat în anumite categorii de alimente (6). Nivelul minim de fosfolipide a fost stabilit la 60 %.

                     (7)

                     Condițiile de utilizare atât a „uleiului de krill antarctic din specia Euphausia superba”, cât și a „uleiului de krill antarctic din specia Euphausia superba bogat în fosfolipide” sunt identice și se bazează pe nivelurile maxime ale acidului eicosapentaenoic combinat cu acidul docosahexaenoic. Cu toate acestea, cele două produse diferă în ceea ce privește conținutul de fosfolipide, care este stabilit într-un interval cuprins între 35 % și 50 % în cazul „uleiului de krill antarctic din specia Euphausia superba” și la minimum 60 % în cazul „uleiului de krill antarctic din specia Euphausia superba bogat în fosfolipide”. Prin urmare, autorizațiile actuale nu acoperă intervalul cuprins între 50 % și 60 % al concentrației de fosfolipide a „uleiului de krill antarctic din specia Euphausia superba”.

                     (8)

                     La 29 august 2018, societatea Aker BioMarine A/S (denumită în continuare „solicitantul”) a adresat Comisiei o cerere de modificare a specificațiilor alimentului nou „ulei de krill antarctic din specia Euphausia superba”, în sensul articolului 10 alineatul (1) din Regulamentul (UE) 2015/2283. Solicitantul a cerut mărirea conținutului maxim de fosfolipide de la 50 % la sub 60 %, pentru a acoperi astfel intervalul concentrației de fosfolipide care nu este autorizat în prezent.

                     (9)

                     Comisia consideră că nu este necesar ca Autoritatea Europeană pentru Siguranța Alimentară să efectueze o evaluare a siguranței cu privire la actuala cerere, în conformitate cu articolul 10 alineatul (3) din Regulamentul (UE) 2015/2283, bazându-se pe faptul că, dacă anumite niveluri ale unui ingredient alimentat nou au fost evaluate și declarate sigure, și nivelurile mai scăzute ale ingredientului respectiv ar trebui să fie sigure. Atât în cazul „uleiului de krill antarctic din specia Euphausia superba”, cât și al „uleiului de krill antarctic din specia Euphausia superba bogat în fosfolipide”, nivelurile maxime ale acidului eicosapentaenoic combinat cu acidul docosahexaenoic, autorizate în temeiul Regulamentului de punere în aplicare (UE) 2017/2470, sunt identice. Modificarea propusă a nivelurilor de fosfolipide cuprinse în specificațiile „uleiului de krill antarctic din specia Euphausia superba” nu modifică considerentele de siguranță pe baza cărora s-au emis autorizația acestuia și cea a „uleiului de krill antarctic din specia Euphausia superba bogat în fosfolipide”, care au concluzionat că nivelurile de fosfolipide atât mai mari, cât și mai scăzute de 60 % sunt sigure în egală măsură.

                     (10)

                     Modificarea propusă a specificațiilor în ceea ce privește conținutul de fosfolipide va soluționa problema diferenței dintre conținutul de fosfolipide al „uleiului de krill antarctic din specia Euphausia superba” și cel al „uleiului de krill antarctic din specia Euphausia superba bogat în fosfolipide”. Prin urmare, este oportun să se modifice specificațiile alimentului nou „ulei de krill antarctic din specia Euphausia superba” prin introducerea nivelului propus pentru fosfolipide.

                     (11)

                     Informațiile furnizate în cerere oferă suficiente argumente pentru a stabili conformitatea modificărilor propuse ale specificațiilor ingredientului alimentar nou „ulei de krill antarctic din specia Euphausia superba” cu articolul 12 alineatul (2) din Regulamentul (UE) 2015/2283.

                     (12)

                     Prin urmare, Regulamentul de punere în aplicare (UE) 2017/2470 ar trebui modificat în consecință.

                     (13)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Rubrica referitoare la „uleiul de krill antarctic din specia Euphausia superba” din lista cu alimente noi autorizate a Uniunii, astfel cum este prevăzută la articolul 8 din Regulamentul (UE) 2015/2283, se modifică în conformitate cu anexa la prezentul regulament.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Decizia 2009/752/CE a Comisiei din 12 octombrie 2009 de autorizare a introducerii pe piață a unui extract lipidic obținut din krill antarctic Euphausia superba ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 268, 13.10.2009, p. 33).

            (4)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (5)  Decizia de punere în aplicare (UE) 2016/598 a Comisiei din 14 aprilie 2016 de autorizare a extinderii domeniului de utilizare al extractului lipidic din krillul antarctic (Euphausia superba) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 103, 19.4.2016, p. 34).

            (6)  Scrisoarea din 13 mai 2015 (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_ro.pdf)

            ANEXĂ
            Rubrica referitoare la „uleiul de krill antarctic din specia Euphausia superba” din tabelul 2 (Specificații) din anexa la Regulamentul de punere în aplicare (UE) 2017/2470 se înlocuiește cu următorul text:

                           Alimente noi autorizate

                           Specificații

                           „Ulei de krill antarctic din specia

                                 Euphausia superba

                              Descriere/Definiție:

                           Pentru a produce extract de lipide din krill antarctic (Euphausia superba), se extrag lipide din krill congelat zdrobit sau din preparatul din krill uscat cu ajutorul unui solvent de extracție aprobat (în temeiul Directivei 2009/32/CE). Proteinele și materiile provenite din krill se înlătură din extractul lipidic prin filtrare. Solvenții de extracție și apa reziduală se înlătură prin evaporare.
                           Indice de saponificare: ≤ 230 mg KOH/g
                           Indice de peroxid (IP) ≤ 3 meq O 2/kg ulei
                           Stabilitate la oxidare: toate produsele alimentare care conțin ulei de krill antarctic din specia Euphausia superba trebuie să demonstreze stabilitate la oxidare prin metode de testare adecvate și recunoscute la nivel național/internațional (de exemplu, AOAC).
                           Umiditate și substanțe volatile: ≤ 3 % sau 0,6 exprimate ca activitate a apei la 25 °C
                           Fosfolipide: ≥ 35 %-< 60 %
                           Acizi grași trans ≤ 1 %
                           EPA (acid eicosapentaenoic): ≥ 9 %
                           DHA (acid docosahexaenoic): ≥ 5 %”